omarkamali/wikipedia-monthly-next huggingface dataset:
لمورفين (راپور)

مهدي مهيب، ملقب بلمورفين، ولا لمورفو، ولا M-Psy، هو راپور مغربي تزاد عام 1984 ف سلا و عاش فمدينة ميدلت و مكناس ف الطفولة و المراهقة ديالو. المورفين معروف ب لميطافور و لإيݣو تريپ ف طراكات ديالو.

 حياتو 
تزاد عام 1984 فسلا، و نتاقل ل مدينة ميدلت باش يكمل لقراية. تزاد فعائلة مثقفة، الأم ديالو دكتورة والأب دكتور خاص. قد يكمل قرايتو ف كندا فمجال الإدارة السياحية، و حاليا هو مزوج و عندو بنت (كنزة) و ولد (قيس)، و تايخدم فضومين ديال سياحة، و تايبيع ويشري فالصخور والمستحثات.

 مسيرتو لفنية 
لمسيرة لفنية ديال لمورفين بدات عام 1998، فاش كان للقب ديالو ل "M-psy"، بعد ما تأنسپيرا من راپ د ميريكان، لكن كان تايمارس راپ كهواية صافي، و طراكات ديالو ماكانوش منشورين فلأنترنت، تا لعام 2004، عاد فكر باش ينفاتح على الجمهور ديالو، و فعام 2006، غيدخل مع المجموعة ديال "Piranha-Labo" لي كانو فيها الرواپا ولاد سلا. عام 2010، تفارق لمورفين معا هاد لمجموعة، و رجع تايغني بوحدو من جديد.

 لموسيقى ديالو 
لمورفين عندو أكثر من 217 طراك ف راپ، أول مشروع بدا بيه كان هو "Maxi Mighnatiss" عام 2006، و فعام 2009، خرج ميكستايپ سميتو Na9ouss فيه 9 ديال طراكات، عجب للجمهور ديالو بزاف. لي خلاه يفكر يزيد يطور لخدمة ديالو كثر، و خرج بميكستيپ جديد سميتو "LMorphine" فيه 9 ديال طراكات، و بعد منو ميكستيپ أخر سميتو Total و بعد منو ميكستيپ أخر سميتو Paprika، و بعد منو ميكستيپ سميتو INK، تبعاتهم سلسلة من الأغاني مرقمة، لي سماها "لمورفينية"، بعد هادشي دار ep ب عنوان "GALA" ف 2020،و دار ep ب عنوان "Yakine" ف 2024. و تايوجد ألبوم أخر سميتو Excelsior. أشهر طراك عند لمورفين هو " Lmorphinya 17" و عنددو طراكات نالو شهرة واسعة فساحة الراب المغربي بحال sucré salé و Lmorphininiya 33 و kill 2 . لمورفين طلع للمنصة لأول مرة فلبولڨار فكازا عام 2022.

 لفن ديالو 
لمورفين معروف بالميطافور، و كاين لي تايلقبو بلملك ديال لميطافور فراپ لمغريبي، لي تايخلي لكتابة ديالو خاصها نوع من تركيز وتحليل ولقراية لورا سطورة، بتالي لجمهور ديالو متشبت بيه، كيفما معروف عليه بلي راه ماتيديرش لڤيديو-كليپات، و تايسجل طراكات ديالو مباشرة بعد ما تايكتبهم.

 لجمهور ديالو 
لجمهور ديال لمورفين كان قليل فلبداية، لكن بقا كايتطور، تا تأسسات عام 2015 مجموعة سميتها SQUAD 2020، لي جمعات ليفان ديال هاد راپور. 2020 كان بحال لعام لموعود لي كان مفترض ينشر فيه لمورفين لالبوم شهير ديالو Excelsior، لكن فلأخير ماقدرش ينشرو فهاد لأجل، لي خلى فئة من لجمهور ديالو تغضب عليه. ف 2020 بدات عامة الشعب لمغريبي كاتسمع للمورفين، خصوصا بعد ما بان فشي مقابلات صحفية، و قدرات لموسيقى ديالو توصل عدد مشاهدات كبير فليوتيب. عام 2022 نشر لمورفين لالبوم ديالو GALA فمنصة Spotify لأول مرة، و لقى إقبال كبير، كيف ما معروف باش/بلي راه تايفضل يتواصل معا لجمهور ديالو فتويتر.

 تأثير ديالو 
لمورفين أثر فلمسيرة ديال بزاف ديال لفنانا فلمغريب، بحال "پوز فلو"، "حمزة 15-3"، "رائد"، "نيسيو"،"4.8"، الرائد، و غيرهم. كيف ما غنا معا رواپا أخرين بحال لموتشو، و كلاشا بزاف ديال رواپا بحال ل پوز و 8ird و لفردة وكلاس A و لموتشو.

 مصادر 

تصنيف:زيادة 1984
تصنيف:ناس تزادو ف سلا
تصنيف:مقالات فيها مصدر و 3000 بايت
تصنيف:راپور مغريبي
تصنيف:ناس حيين
تصنيف:فنانين ؤ فنانات مغاربا
تامدولت

تامدولت (ب تيفيناغ ⵜⴰⵎⴷⵓⵍⵜ) مدينة مغريبية أترية لي كانت ف لأوج ديالها ف لقرون لوسطانية، و كانت سطوپ موهيم ديال لقوافل التيجارية مابين سيجيلماسة و ماسة و نفيس ف الشمال و نول لمطة (دابا 17 كيلوميطر من ڭلميم) و وادان (دابا ف موريطانيا) ف لجنوب.

لمدينة يقدرو يكونو بناوها لأمازيغ ف لقرن 2 قبل لميلاد. و كاينة رواية لي كاتڭول بلي بناوها لأدارسة ف لقرن 8. و كيتڭال بلي دمّروها لمرينيين ف لقرن 14. حالياً كاين غير ضريح سيدي محمد بن عبد الله الشناوي لي باقين واقفين حيوطو فيها كاملين.

 مصادر 

تصنيف:تاريخ د لمغريب
تصنيف:موقع أتاري ف لمغريب
تصنيف:لمغريب ف لقرون لوسطانية
تصنيف:واحة ف لمغريب
التيفاقية د الصداقة بين لمغريب و لميريكان

التيفاقية د الصداقة بين لمغريب و لميريكان هيّا تيفاقية لي سناوها لمغريب و لميريكان ف عام 1786، ف لعهد ديال السلطان محمد التالت بن عبد الله. الديپلوماسي لميريكاني طوماس باركلي كان نيڭوصيا التيفاقية ف مراكش، موراها سناوها طوماس دجيڤيرسون و دجون أدامز.

محمد التالت حكم لمغريب من 1757، بعد 30 عام ديال لحرب لأهلية بين ولاد مولاي سماعيل على شكون يشد لعرش موراه، شّي لي ستنزف لموارد ديال الدولة؛ و داكشي علاش كان داير التجارة معا بلدان لعالم و ضمان تيفاقيات تجارية ف لأولويات ديالو. ف دجنبر 1777، كانت لمغريب أول دولة ف لعالم عتارفات ب ستيقلال لميريكان، و فتحات لمراسي ديالها ل لباطوات التجارية لميريكانية.

هاد التيفاقية كاتّعتابر أقدم تيفاقية ميريكانية لي باقي سارية ل حد ليوم.

 مصادر 

تصنيف:لعلاقات بين لمغريب ؤ لميريكان
تصنيف:تاريخ د لمغريب
تصنيف:موعاهدات د لمغريب
تصنيف:1786
تصنيف:لقرن 18 ف لمغريب
پاري سان جيرمان

پاري سان جيرمان (بلفرانساوية: Paris Saint-Germain F.C.)، اللي كاتسمّا تا پي إس جي (PSG) هيّا فرقة فرانساوية د (سپور)لكورة كاتلعب ف لبوطولة لفرانساوية اللولة. هاد لفرقة تأسسات نهار 12 غشت 1970. التيران لي كيلعبو فيه سميتو پارك دي پرانس لي جا ف لعاصمة باريز و كيرفد 47 ألف سيپورتور.
تصغير|جوست فونطين لي كان عاون پاري سان جيرمان باش ترجع ل لبوطولة لفرانساوية اللولة ف 1974
 لجوائز 
ربحات پي إس جي بزاف د لجوائر و لبطولات ف لمسيرة ديالها، منها:
 لمحلية 
 لبطولة د فرانسا (10)
 لبطولة د الدرجة 2 د فرانسا (1)
 لكاس د فرانسا (14)
 لكاس د الليڭ د فرانسا (9)
 كاس السوپر د فرانسا (11)
 الدولية 
 كاس لفراقي الرابحة د يويفا (1)
 كاس آنطير طوطو (1)
 مصادر 


تصنيف:فرقة د كورة فرانساوية
تصنيف:مقالات فيها مصدر و 3000 بايت
مانشستر سيتي

مانشستر سيتي، ولاّ مونشيسطر سيتي، اللي سميتها لكاملة لفرقة د كورة د لمدينة د مانشستر (بلينݣليزية: Manchester City Football Club) هي فرقة د لكورة كاتلعب ف لبوطولة النڭليزية. لمودريب ديالها سميتو پيپ ڭوارديولا. لفرقة جات ف لمدينة د مانشستر، التيران ديالها سميتو "التيران د لإتحاد"، و يقدر يتفرج فيه 53.400 واحد.
 لجوائز 
ربحات مانشستر سيتي بزاف د لجوائر و لبطولات ف لمسيرة ديالها، منها:
 لمحلية 
 لبطولة د نݣليز (8)
 لكاس د لينݣليز (8)
 كاس لجمعية د لينݣليز (6)
 الدولية 
 كاس لكيسان د ؤروپا (1)
 مصادر 


تصنيف:فرقة د كورة نݣليزية
تصنيف:مقالات فيها مصدر و علاين 3000 بايت
تشيلسي

تشيلسي (بلينݣليزية: Chelsea Football Club)، هيّا فرقة نڭليزية د لكورة كاتلعب ف لبوطولة النڭليزية اللولة. هاد لفرقة تأسسات عام 1905. التيران لي كيلعبو فيه سميتو ستامفورد بريدج، جا ف لعاصمة لندن و كيرفد 41 ألف سيپورتور.

تسمات لفرقة على حومة "تشيلسي" لي جات ف لندن.

 لجوائز 
ربحات تشيلشي بزاف د لجوائر و لبطولات ف لمسيرة ديالها، منها:
 لمحلية 
 لبطولة د نݣليز (6)
 لبطولة د الدرجة 2 د نݣليز (2)
 كاس لجمعية د لينݣليز (8)
 لكاس د لينݣليز (2)
 الدولية 
 تشومپيوس ليݣ (2)
 لكاس د يويفا (2)
 لكاس د ليكسان لأوروپية (2)
 كاس السوبر د ؤروپا (2)
 كاس لعالم د لفراقي (1)
 مصادر 


تصنيف:فرقة د كورة نݣليزية
تصنيف:مقالات فيها مصدر و علاين 3000 بايت
بيزنيسمان

لبيزنيسمان ؤلا لبزناس ؤلا راجل لأعمال هوّا فرد لي أسس ؤلا كيمتالك شركة، ؤلا عندو أكصيونات فيها. لبزناس كيمارس أنشطة تجارية ؤلا صناعية لي لهدف ديالها خلق سيولة د لفلوس، لمبيعات و لأرباح، على طريق موارد بشرية، مالية، فكرية، و مادية، لي كايأدي الدمج ديالها ل تطور و نمو قتيصادي.

 نوطات لوغاوية 

 مصادر 


تصنيف:قتيصاد
تصنيف:بيزنيس
بيل ݣييتس

ويليام هينري ݣييتس التالت (بلينڭليزية:William Henry Gates III) لمعروف ب بيل ݣييتس (تولد نهار 28 أكتوبر 1955 ف سياتل) هو بيزنيسمان و ملايري و محسن ميريكاني. ف 1975، أسس مع صاحبو پول آلين الشركة د مايكروصوفت، اللي هي دابا وحدا من لخمسة د الشركات لعملاقة د لانتيرنيت ف لعالم. من 1995 ل 2010، و من 2013 ل 2017، كان ݣييتس هو أكتر واحد عندو لفلوس ف لعالم.

ف لعام 2000، أسس بيل ݣييتس و مراتو لفايتة ميليندا (طلّقو ف 2021) لمؤسسة د "بيل و ميليندا ݣييتس"، اللي كادير لأعمال د لخير ف لعالم. عاونات هاد لمؤسسة بزاف د لبلايص ف لعالم، بحال لهند اللي مشا منها لمرض د الشلل د الدراري الصغار ف خمس سنين، و لمعاونة باش يكون لما نقي كتر ف بزاف د لبلدان ف إفريقيا.
 مصادر 


تصنيف:بيزنيسمان ميريكاني
تصنيف:بيوغرافيا د رجال
تصنيف:زيادة 1955
تصنيف:ناس حيين
تصنيف:ملايري
تصنيف:تاريخ د التحوسيب
كاس لعالم 2026

كاس لعالم فيفا 2026 هيّا كاس لعالم نمرة 23 د لكورة د رّجال لي غادي تّلعب ف ميريكان، كانادا، و لمكسيك ف الصيف د 2026.

هاد التورنوا غادي يكون أول كاس لعالم كيتنضّم ب 48 فرقة بلاصت 32، أول تورنوا كينضّموه تلاتة د لبلدان، و لمكسيك غادي تكون أول بلاد كاتشارك ف تنضيم كاس لعالم تلاتة د لمرات، بعدما كانت نضّماتو ف 1970 و 1986. التورنوا غادي يتّلعب ف 16 مدينة، ب مجموع د 104 ماتش، 78 ف ميريكان، و 13 ل كلا وحدة من كانادا و لمكسيك.

الترشيح لموحد ديال لميريكان، كانادا، و لمكسيك كان غلب الترشيح د لمغريب ف لمؤتمر د لفيفا نمرة 68 لي تدار ف موسكو ف 13 يونيو 2018.

42 منتخب ل حد الساعة تأهلو ل هاد التورنوا، منهم 26 بانو ديجا ف كاس لعالم 2022، و 4 كايشاركو لمرة اللولة، هوما الراس لخضر، لأردن، كوراصاو و ؤزباكيستان.

لمنتخب د لارجونتين هيّ لفرقة لي كاتدافع على اللقب ديالها ف هاد النسخة بعدما كانت دّات لكاس لي فاتت.

 ختيار لبلاد لمضايفة 

مابين 2013 و 2017، كان بزاف ديال سير و أجي ف اللجنة د لفيفا على مسألة الضورة د لمضايفة على حساب لكونفيديرالية. ف اللول كانو لبلدان ممنوعين ينظمو يلا كينتاميو ل كونفيديرالية نظمات كاس ف الجوج لمرات اللخرين. تبدّل لقانون مؤقتاً باش يمنع غير لبلدان ديال لكونفيديرالية لي نظمات لمرة اللخرة، قبل مايعاود يرجع كيفما كان.

اللجنة د لفيفا دارت إستتناء ف حالة يلا عضو ديال كونفيديرالية نظمات لكاس قبل اللخرة مستاعدة تنظم ف لوقت لي ماكاين تا شي ترشيح مزيان كيلبّي الشروط التقنية و لمالية. ف مارس 2017، جياني إنفانتينو، الرئيس د لفيفا كونفيرما بلي ؤروپا و أسيا ممنوعين من الترشيح بعدما تختارو روسيا و قطر ل تنظيم كاس لعالم 2018 و 2022 على التوالي. داكشي علاش باب الترشيح كان محلول غير ل أمريكا الشمالية (نظمات لمرة اللخرة ف 1994)، إفريقيا (نظمات لمرة اللخرة ف 2010)، أمريكا الجنوبية (نظمات لمرة اللخرة ف 2014)، ؤقيانوسيا (ماعمّرها نظمات)، و تقدر لكونفيديرالية د ؤروپا تنظم ف حالة يلا ما كان تا ترشيح مزيان.

التنظيم لمشتارك كان تّمنع من عند فيفا بالنسبة ل كاس لعالم 2022، ولايني دارت دارت إستتناء ل كاس لعالم 2026، بلا تحديد ديال عدد لمنظمين و على حساب دراسة كلّا حالة. لأمانة لعامة ديال لفيفا، مور إستشارة معا اللجنة، ولّات عندها السلطة باش تحيّد أي ترشيح ماكيحققش الشروط التقنية لأولية ديال التورنوا.

كانادا، لمكسيك و لميريكان كانو معوّلين يترشحو كل واحد بوحدو، ولايني ف 10 أبريل 2017 علنو بلي غادي يترشحو مجموعين. ف مارس 2022، ميكيل أريولا، الرئيس ديال ليڭا إم إكس (لبوطولة د لمكسيك) ڭال بلي لمشاركة ديال بلادو ف التنظيم كانت تقدر تكون تحت لحكاكة كون الليڭا و لفيديرالية د لمكسيك ماستاجبوش بالزربة للحاديتة د كيطيرارو و أطلس لي تجرحو فيها 26 متفرج و تشدو 14 واحد. أريولا ڭال بلي فيفا "تصدمات" ب هاد لحاديتة ولايني لإستجابة و لعقوبات لي طبقو السلطات ضد فرقة كيطيرارو قنّعوها.

 التصويت 

التصويت تدار ف 13 يونيو 2018 ف لمؤتمر نمرة 68 د لفيفا، ف موسكو. و كان مفتوح ل 203 د لأعضاء لي عندهم لحق ف التصويت.

 لفراقي لمأهلين 

تصغير|459x459px|(لخريطة خاص يتدار ليها تحديث)

 مصادر 


تصنيف:كورة د لميريكان
تصنيف:2026 ف كورة
تصنيف:كورة د كانادا
تصنيف:كورة د لمكسيك
تصنيف:2026 ف الرياضة د كانادا
تصنيف:2026 ف الرياضة د لميريكان
تصنيف:2026 ف الرياضة د لمكسيك
معراكة طانجا (1664)

وقعات معراكة طانجا (بالنݣليزية: Battle of Tangier) ف9 شوال 1074 هـ / 4 ماي 1664م ملي دارت قوة من المغاربة بلقيادة تاع زعيم الخضر غيلان، كمين للحامية النݣليزية فمدينة طانجا اللي كان حاكمها الحاكم أندرو روذرفورد، لي تقتل فالموقعة، وكانت أكبر هزيمة تعرضات ليها مستعمرة طانجا النݣليزية (1661-1684م).

كان أندرو روذرفورد إيرل لول من تيفيوت (بالنݣليزية: Andrew Rutherford, 1st Earl of Teviot) الإسكتلندي المولود ضابط نشط، نفذ إصلاحات كتيرة فمستعمرة طنجة ملي تولا منصب الحاكم العام. أمر بلبني تاع حصون جديدة باش يحمي المستعمرة، وربح بزاف تاع المرات قوات الخضر غيلان.

وكانت مشكلا تاع تيفيوت لكبيرة هي ماكينينش مواد تلبني. وهو يدي ف 4 مايو مجموعة كبيرة من القوات ديالو، لي كانت مخلطا العسكر إنجليز وإيرلانديين، لمنطقة تتعرف بسمية جبل اليهود، على حساب المصادر النݣليزية. باش يجمعو مخزونات من الحجر والعود وبزاف تالمواد، ورواية خرى تتعاوخ بلي تيقلب على الماكلا وبيقطع شجيرات خدموهم القوات المغربية باش تخبى وتغطي الهجمات ديالها على طانجا.

وهير داز تيفيوت واد اليهود، لقا ݣدامو 3,000 مقاتل مغربي، وهي تبعهوم القوات النݣليزية، ولكن كتاشفات راه كمين، ولقاو قوة كبر تاتسناهوم، طاحت قوات تيفيوت وماݣداتش تكمل المعركة وهو يحاول يجمع رجال ديالو فوق جبل يهودي. وبرر الإنجليز لفشل ديالهوم بسباب تضاريس ليماعوانتهومش،

نجى من ديك الموقعة 30 راجل من 500. وبحال المعارك لخرين، لمغاربة شوهو جتث الإنليز لي تقتلو.

ملي مات تيفيوت، ولا فالمنصب ديالو الملازم الايرلندي جون فيتزجيرالد. وتاجع ضغط على طنجة بسباب تطورات سياسية فبلايص خرين فالمغريب، ملي طلعو العلويين ولمواجهات ديالهوم مع الزاوية الديلائية وقوات الخضر غيلان، فوقع فيتزجيرالد على هدنة تحولات لسلام عام 1666م. وواخا ستامرات المواجهات مرا مرا، فلمدينة ماتعرضاتش لضغوط بزاف حتا الحصار الكبير لطنجة عام 1680م.

 مصادر 

تصنيف:تاريخ د طانجا
تصنيف:تاريخ د لمغريب
تصنيف:مقالات فيها مصدر و 3000 بايت
إف سي سيڤيا

إف سي سيڤيا، ولاّ لفرقة د كورة د سيڤيا (ب الصبليونية: Sevilla Fútbol Club)، هي فرقة د لكورة صبليونية، من لمدينة د سيڤيا، و تاتنافس ف لبطولة ديال الليݣا، اللي هي أعلى بطولة ديال لكورة ف صبانيا. تشكلات لفرقة ف 25 يناير 1890، و ف 14 أكتوبر 1905 تسجل النظام لأساسي للفرقة ف لحكومة لمدنية د سيڤيا.

ربحات سيڤيا الدوري لأوروپي 7 د لمرات، وهو رقم قياسي. هاد لفرقة عندها منافسة طويلة مع ريال بيتيز، اللي تا هي كاتلعب ف نفس لمدينة.

إف سي سيڤيا هي أكتر فرقة د لكورة عندها لألقاب ف لأندلس، 18 كاس د أندلسيا، لقب دوري وطني واحد ف 1945-1946، وخمسة د لألقاب د كاس لملك د صبانيا (1935، 1939، 1948، 2007 و 2010)، واحد كأس السوپر د سپانيا (2007)، الدوري لأوروپي 7 د لمرات (2006، 2007، 2014، 2015، 2016، 2020 ؤ 2023) و كأس السوپر لأوروپي مرة وحدة (2006). تصنفات أحسن فرقة ف لعالم ف عام 2006 و عام 2007، من عند لإتحاد الدولي د التاريخ و لإحصاء د لكورة، و رجعو أول فرقة كتصنف بهد لمتياز ن عاماين مور بعطوم.

التيران الرئيسي د فرقة هو التيران رامون سانشيز بيزخوان لي فيه 43883 بلاصة. جا ف حي نيرفيون ديال سيڤيا، و تسما على السمية د الراحل رامون سانشيز بيزخوان، لي كان رئيس د لفرقة ل 17 عام.

 مصادر 


تصنيف:فرقة د كورة سپنيولية
تصنيف:مقالات فيها مصدر و 3000 بايت
مانشستر يونايتد

مانشستر يونايتد، ولاّ مونشيسطر يونايتد، اللي سميتها لكاملة لفرقة د كورة لمتاحدة د مانشستر (بلينݣليزية: Manchester United Football Club) هي فرقة د لكورة كاتلعب ف لبوطولة النݣليزية. تأسسات هاد لفرقة تأسسات عام 1878. التيران لي كاتلعب فيه سميتو ؤلد ترافورد و كيرفد 74 ألف سيپورتور.
 لجوائز 
ربحات مونشيسطر يونايتد بزاف د لجوائر و لبطولات ف لمسيرة ديالها، منها:
 لمحلية 
 لبطولة د نݣليز (20)
 كاس لجمعية د لينݣليز (12)
 لكاس د لينݣليز (5)
 لبطولة د الدرجة 2 د نݣليز (2)
 الدولية 
 تشومپيوس ليݣ (3)
 كاس السوبر د ؤروپا (1)
 لكاس د يويفا (1)
 لكاس د لكيسان د ؤروپا (1)
 كاس لعالم د لفراقي (1)
 مصادر 


تصنيف:فرقة د كورة نݣليزية
تصنيف:مقالات فيها مصدر و 3000 بايت
زون د شينڭين

لازون د شينڭين (ب ) هيّا واحد لازون كاتشمل 27 دولة ؤروپية لي تّافقات بشكل رسمي باش تحيد لڤيزا و لكونطرول د لپاصپور على لحدود بيناتها. السمية د هاد لمنطقة جات من مدينة شينڭين ف لوكسومبورڭ فين تّسناو الجوج معاهدات د شينڭين ف 1985 و 1990. لعضو اللخر لي نضم ل لازون د شينڭين هيّا كرواتيا ف 1 يناير 2023.

ماخاصش نخلطو مابين لازون شينڭين و ليتيحاد لؤروپي. هاد اللخر فيه تا هوّا 29 دولة عضو، ولاكين بعض الدولات ف شينڭين بحال سويسرا ماكاينينش ف ليتيحاد لؤروپي، و تا لعكس، بحال قبرص لي كاينا ف ليتيحاد لؤروپي، ولاكين ماداخلاش حالياً ف شينڭين.

رومانيا و بلغاريا دخلو ل شنڭن جويا و بحريا نهار 31 مارس 2024.

 مصادر 


تصنيف:ؤروپا
سان پيطيرسبورڭ

سان پيطيرسبورڭ، (بالروسية: Санкт-Петербург)، اللي كانت تاتسمّا تا پيطروڭراد (1914-1924) و لينينڭراد (1924-1991) هي تاني أكبر مدينة ف روسيا من مورا لعاصمة موسكو. جات ف الشمال الشرقي د لبلاد، على لواد ديال نيڤا، و كاطّل على لبحر د لبلطيق.

سان پيطيرسبورڭ هي أكبر مدينة كاطّل على لبحر د لبلطيق، أكتر مدينة ف الشمال من لمدون اللي كيسكن فيها كتر من مليون د الناس، و رابع أكبر مدينة ف ؤروپا من حيت لعدد د السكان. تأسسات ف 1703، و كانت هي لعاصمة د لإمبراطورية د روسيا من 1713 ل 1918، ملّي جات التورة لبولشوڤية، و ولاّت لعاصمة هي موسكو.

لمدينة لقديمة د سان پيطيرسبورڭ داخلة مع الليسطة د لمواقع د التراث لعالمي د ليونيسكو، و فيها بزاف من لمتاحف لكبار لمعروفين ف لعالم. لمدينة فيها ميطرو فيه 72 محطة، عندها مطار دولي، و تنظمو فيها أحدات مهمة بحال ماتشات ديال كاس لعالم د لكورة ف 2018، و ديال لكاس د ؤروپا د 2020.
 مصادر 


تصنيف:مدون د روسيا
تصنيف:عاصيمة قديمة على حساب لبلاد
تصنيف:ڤلاديمير لينين
عصير د ليمون

عصير د ليمون هو لعصير لي تا يخرج منين تانعصرو الليمون، وتايعتابر الليمون غني بفيتامين (ب-ج). وعصير الليمون تيتستخدم فطياب، وباش يزيد نكهة لشي مشروبات بحال مشروب الليمون (الليمونادة) والمشروبات د لغاز. وتيداوي بزاف تاع الأمراض.

 مصادر 

تصنيف:كوزينة د لمغريب
تصنيف:عصير د لفواكه
تصنيف:مشروبات
عبد الله بليندة

عبد الله أجري، لمعروف ب عبد الله بليندة (بلأمازيغية: ⵄⴱⴷⵍⵍⴰ ⴱⵍⵉⵏⴷⴰ، تولد نهار 25 شتنبر 1951 ف طاطا، مات نهار 17 مارس 2010 ف الرباط) كان لعاب و مودريب د لكورة. درّب لمنتخب د لمغريب د لكورة اللي شارك ف كاس لعالم د 1994.Abdallah Blinda is no more

بليندة كان هو و لعربي مويسة هوما الجوج لوحيدين ف التاريخ د لمغريب اللي لعبو فنفس لوقت ف لمنتخب ديال لكورة وديال لهوند.
 كاريير مع الفتح الرباطي 

عبد الله أجري الملقب ببليندة كان مرتبط بزاف بفريق الفتح الرباطي، حيث قاد الفريق كلاعب سنة 1973 للفوز بـكأس المغرب ضد الاتحاد الزموري للخميسات بنتيجة (3-2) وسجل جوج أهداف. وفاز مرة أخرى سنة 1976 ضد النادي القنيطري بنتيجة (1-0).

 كاريير ديالو كلاعب وكمدرب 

كان كيعلب فمنتخب المغرب دالكرة اليد وكرة القدم، حيث كان يمارسهم جوج كرياضي، ومن بعد ما اعتزل، ولى خدم مدرب ففرق بحال الفتح الرباطي، جمعية سلا، الرجاء البيضاوي، اتحاد طنجة، وداد فاس، اتحاد اتواركة، وأولمبيك خريبكة. وكذك درّب فدول الخليج العربي بحال الوحدة السعودي وبن ياس الإماراتي.

 كاريير مع أسود الأطلس 

فالمستوى ديال المنتخب المغربي، تعيّن كمدرب لمنتخب الشبان المغربي فـ سنة 1981، وخدم كـ مساعد للمدرب الإيطالي أنطونيو أنجيليلو فـ سنة 1989، خلال الفترة اللي كان هو المسؤول على الفريق الوطني. وفي سنة 1993، زعّم المنتخب الثاني اللي شارك فـ تصفيات كأس إفريقيا للأمم فـ سنة 1994 بتونس. دار نتائج مزيانة بحال التعادل فـ القاهرة (1-1) والانتصار فـ مالاوي (2-0). لكن الخسارة ديال مصر قدام مالي بنتيجة (2-1) خلات المغرب يتقصى، وخلات المنتخبات ديال مصر ومالي يتأهلو بعدما تساووا الفرق الثلاثة فـ الترتيب.

بعد المشاكل اللي واجهها عبد الخالق اللوزاني مع مجموعة من اللاعبين المغاربة، تم تعيين عبد الله بليندة لأول مرة كمدرب للمنتخب الوطني الأول فشهر يونيو 1993. وقدر يقود أسود الأطلس للتأهل لكأس العالم 1994 فـالولايات المتحدة الأمريكية، بعد الانتصار فالمباراة الحاسمة ضد منتخب زامبيا اللي تدار فـالدار البيضاء فشهر أكتوبر 1993. هاد الفوز تحقق بفضل الهدف ديال عبد السلام لغريسي.

فمونديال 1994، كان المرحوم المدرب ديال المنتخب المغربي، وكان هو المدرب المغربي الوحيد اللي قاد أسود الأطلس فالمشاركات ديالهم الأربع فكأس العالم. من بعد غيبة على الساحة، تعيّن مدربا لمنتخب المحليين بلاصت جمال فتحي، ولكن المنتخب تقصى قدام ليبيا بعدما ربحوا فالماتش الأول 3-1 وتغلبوا عليهم فالماتش الثاني 3-0. عبد الله بليندة كان يُعتبر أستاذ دولي فالتدريب، والرياضة المغربية فقداته وهو ما زال كان يقدر يعطي.

 الوفاة ديالو 

عبد الله بليندة توفى وكان عندو تسعة وخمسين عام. هاد الشي وقع من بعد ما فقد الوعي نهار الثلاثاء ودّوه للمستشفى العسكري فْالرباط وهو فْغيبوبة تامّة. فالساعات اللّولى من صباح الأربعاء، خرجات الرّوح ديالو.

 مصادر 

تصنيف:زيادة 1951
تصنيف:وفيات 2010
تصنيف:كوايري مغريبي
تصنيف:مدريب مغريبي
تصنيف:بيوغرافيا د رجال
تصنيف:ناس توفاو ف الرباط
تصنيف:مدريب ديال لمنتخب لوطني لمغريبي د لكورة
تصنيف:مدريب ديال الرجاء البيضاوي
تصنيف:كوايري مغريبي
تصنيف:مدريب ديال الرجاء البيضاوي
تصنيف:مدريب مغريبي
تصنيف:مدريب ديال لمنتخب لوطني لمغريبي د لكورة
تصنيف:زيادة 1951
تصنيف:ناس تزادو ف لمغريب
تصنيف:وفيات 2010
تصنيف:ناس توفاو ف الرباط
هلسينكي

هلسينكي (بالفنلندية: Helsinki، بالسويدية: Helsingfors) هي لعاصمة د فينلاندا.

هلسينكي هي لعاصمة الثقافية و لإعلامية والسياسية و لإقتصادية د فينلاندا، وفيها لمقر د لبرلمان د فينلاندا و ديال ݣاع لوزارات.

وقعو بزاف د لأحداث لعالمية ف هلسينكي، و خلاّوها مشهورة ف لعالم، بحال لألعاب لأولامپية د 1952.

 تصاور 

 شوف حتا 
 السيت د المدينة د هلسينكي

 مصادر 


تصنيف:فينلاندا
تصنيف:عواصم ديال بلدان
تصنيف:مدون د فينلاندا
خوان ݣارايسابال

خوان ݣارايسابال تولد ف 20 مارس 1971 ف مدريد، هو فنان مفاهيمي و نحات و نقّاش سپنيولي.

 مصادر 

تصنيف:زيادة 1971
تصنيف:ناس تزادو ف مدريد
تصنيف:ناس حيين
أنفاس (مجلة مغريبية)

أنفاس (ب لفرونسي Souffles) هي واحد المجلة مغربية أدبية و سياسية كانت كاتخرج كل 3 شهور مابين 1966 و 1972، لعام لي تمنعات فيه، صاوبها عبد اللطيف اللعبي فلول بلفرونسي و من بعد ب لعربية.

 التاريخ ديالها 
أنفاس تصاوبات ف 1966 ف رباط من عند واحد المجموعة صغيرة ديال الكتّاب، الشعرا و الفنانين لمغاربا من بينهم عبد اللطيف اللعبي لي كان رئيس التحرير و لي مكلف بيها، مصطفى نيصابوري، محمد خير الدين، بيرنار جاكوبياك، محمد لمليحي، حميد حوادري، محمد فتحة. المجلة دغيا ولات واحد الطريقة باش الجينيراسيون جديدة ديال الفنانين، الروائيين و الشعرا بغاو يوصلو صوتهم و النظرة الجديدة لي ولات عندهم علا لمغرب لكبير بغاو يكونو ضد هاداك العقلية ديال العقدة ديال "بلي المستعمر حسن منا".

من أول عدد ديال المجلة خرج، أنفاس بعدات من هاداك التناقض التقليدي لي كان مابين المجلات و الثقافة لمكتوبة بلفرونسي و لعربية، أنفاس شجعات علا الترجمة بين هاد لوغات و تعاون بيناتهم، و دارو 3 ديال الأعداد بجوج لوغات. اللوݣو ديال لمجلة كان هوا شمش كحلة كاتبري، لي كاتعني زعما التمرد و كيفاش بغاو ينشرو هاد لمجلة و شنو كاتدير فجميع نواحي لعالم لعربي و لخارج ديالو. من بعد واحد الإقبال لي عرفات لمجلة، جاو بزاف ديال الفنانين و الكتاب لي كانو معروفين ديك لوقت فدول العالم الثالث، بحال الطاهر بن جلون و محمد لوقيرة.

ف 1968، أبراهام سرفاتي حتا هو دخل فالفريق ديال التحرير. ف 1969، خرجات واحد النسخة خاصة لي كانت موجة ل فيلسطين لي كانت سميتها "من أجل الثورة الفلسطينية". كانت خرجات هاد النسخة مورا ما خسرو لعرب فحرب 6 يام، و مورا هادوك المظاهرات لي ف فرانسا ديال ماي 68. ف هاد سياق، اللعبي و صرفاتي قالو بلي الأدب مابقاش كافي، من تما و هوما كينقصو من الشعر ف لمجلة و ولاو كيلوحو مقالات عندها طابع سياسي كثر، و بلخصوص كانو عندهم توجه ماركسي لينيني، و كانو كيدويو علا مواضيع وطنية و عالمية بحال الصداع مابين فلسطين و يسرائيل، و علا محاربة ديال الإستعمار ف إفريقيا، و حتا من السيستيم ديال الأبناك ف لعالام و لپوليزاريو.

ف 1970، اللعبي و الصرفاتي صاوبو واحد المجموعة سميتها إلى الأمام، هاد الݣروب كان سري و كان توجه ديالو ماركسي لينيني و كان عندو نفس الأفكار ديال حركة 23 مارس لي تصاوب باش يكرمو الضحايا ديال موضهارات مارس 1965. أنفاس ولات بحال واحد لوسيلة منين هاد الحركات ولالو كيعبرو علا راسهم و كيوصلو صوتهم للپيبليك. ف 1971، أنفاس صاوبات النسخة ديالها ب لعربية. ف 1972، واحد ناشطين صحراويين بزعامة لوالي مصطفى السيد لاحو مقال ديالهم علا كيفاش خاصنا نرجعو الصحرا واحد البلاصة فين المغاربا لي باغين يثورو يقدرو يتجمعو تما و يكونو ف أمان، و يقدرو من تما يطيحو النظام لي كان، و يطيحو لبورجوازيا كومپرادور.

من ورا هاد لمقال علا الصحرا، لمخزن تدخل ف هادشي و منعو أنفاس مورا ماخرجو 22 عدد بلفرونسي و 8 بلعربية. اللعبي و الصرفاتي تشدو فلحبس و عدبوهوم. مورا واحد الموجة ديال المساندة من عند لعالم كامل، اللعبي لي كان ديجا واخد جوائز ديال الشيعر و الأداب، اللعبي غادي يخرج من لحبس ف 1980. الصرفاتي لي كان تشد ف 1974 غادي يضرب 17 عام فلحبس حتا يخرج ف 1991، حيدو ليه الجنسية لمغريبية و خدا لوجوء ديالو ف فرانسا.

 مصادر 

تصنيف:جورنال مغريبي
تصنيف:مقالات فيها مصدر و 3000 بايت
ليڤيرپول إف سي

ليڤيرپول إف سي ولاّ لفرقة د كورة د ليڤيرپول (بلينݣليزية: Liverpool Football Club)، هيّا فرقة نݣليزية د لكورة كاتلعب ف لبوطولة النݣليزية اللولة. هاد لفرقة تأسسات عام 1892. التيران لي كاتلعب فيه سميتو آنفيلد، و جا ف لمدينة د ليڤيرپول. التيران كيرفد 53.394 واحد.

 لجوائز 
ربحات ليڤيرپول بزاف د لجوائر و لبطولات ف لمسيرة ديالها، منها:
 لمحلية 
 لبطولة د نݣليز (19)
 لكاس د لينݣليز (9)
 كاس لجمعية د لينݣليز (8)
 لبطولة د الدرجة 2 د نݣليز (4)
 الدولية 
 تشومپيوس ليݣ (6)
 كاس السوبر د ؤروپا (4)
 لكاس د يويفا (3)
 كاس لعالم د لفراقي (1)
 مصادر 


تصنيف:فرقة د كورة نݣليزية
تصنيف:مقالات فيها مصدر و علاين 3000 بايت
بوخاريست

بوخاريست (بالرومانية București) هي لعاصيما د رومانيا و أكبر مدينة فيها. جات ف لجنوب الشرقي د لبلاد، و كيدوز فيها لواد د دامبوڤيطا. أول مرة تدكرات بوخاريست ف التاريخ كانت ف عام 1459، حيت كانت سوق ف الطريق ما بين لبحر لكحل و لغرب د ؤروپا. ولاّت هي لعاصيما د رومانيا ف 1862.بوخاريست - ڭوڭل د لفنون و التقافة

بوخاريست تا تسمّا باريز الصغيرا، ولا باريز ديال الشرق، حيت لبني ديالها موخود من ديال باريز، و فيها حتى قوس ديال النصر بحال هاداك اللي كاين ف لعاصيما د فرانسا. فيها تاني أكبر باطيمة إدارية ف لعالم (من مورا لپينطاڭون)، و هي لقصر ديال الديكتاتور تشاوشيسكو، اللي كانت سميتو لقصر د الشعب، و فيه دابا لبرلمان د لبلاد.أوراق من رحلاتي: بوخارست - باريس الصغيرة - نون بوست (2018)

تيسكنو ف بوخاريست تقريبا 2.3 د لمليون د الناس، و هو اللي خلاها تكون سادس أكبر مدينة ف ليتيحاد لؤروپي من جيهت لعدد د السكان. فيها ميطرو تدشّن ف 1979، فيه 5 د لخطوطا و 64 محطّة. فيها جوج مطارات دولية، واحد منهم (هونري كواندا) هو أكبر واحد ف لبلاد.

 ديموغرافيا 

 مصادر 


تصنيف:مدون د رومانيا
تصنيف:عواصم ديال بلدان
جامعة بابيش بولياي

جامعة بابش بولياي (ب ، ، معروفة باختصار ؤ بي بي UBB) هي جامعة بحثية عامة جاية ف كلوج ناپوكا، رومانيا. كاتحتل المركز اللْوْل ف تصنيف الجامعات، لي بداتو وزارة التعليم والبحث الرومانية ف عام 2016.

 مصادر 


تصنيف:كلوج-ناپوكا
جامعة يوليو هاتسيݣانو للطب و الصيدلة

جامعة يوليو هاتسيݣانو للطب و الصيدلة (بالرومانية Universitatea de "Medicină și Farmacie "Iuliu Hațieganu، ولا UMF Cluj) جاية ف كلوج ناپوكا، رومانيا، و هي أقدم مؤسسة للتعليم الطبي ف الأردل (ترانسيلڤانيا)، تكميلة ديال كلية الطب لي تأسسات عام 1919، كجزء من جامعة داسيا الفوقانية. الجامعة فيها كتر من 6000 طالب محلي و دولي ، و 2400 طبيب مقيم ، بالإضافة لكتر من 1100 معلم وباحث. سماوها على شرف العالم يوليو هاتسݣانو Iuliu Hațieganu. تصنفات الجامعة على أنها "جامعة بحثية وتعليمية متقدمة" من قبل وزارة التربية والتعليم.

 المنشورات 
مجلة كلوج الطبية Clujul Medical (سيت الرسمي) كتنشر ربعة د الأعداد كل عام.

 خريج 
 رائد عرفات (1964-)، وزير الصحة أصلو فلسطيني.
 يوليو هاتسيݣانو (1885-1959)، طبيب.

 لمزاود 
الموقع الرسمي ديال الجامعة بالرومانية، النݣليزية و الفرنسوية 

 مصادر 


تصنيف:جامعات ؤ مؤسسات د تعليم لعالي
آ سي ميلون

آ سي ميلون ولاّ آ سي ميلانو ولاّ لجمعية د كورة د ميلانو (بالطاليانية: Associazione Calcio Milan)، هيّا فرقة طاليانية د لكورة كاتلعب ف لبوطولة اللولة د الطاليان (سيري آ). هاد لفرقة تأسسات عام 1899. التيران لي كاتلعب فيه سميتو سان سيرو، و جا ف لمدينة د ميلانو. التيران كيرفد 80.018 واحد.
 لجوائز 
ربحات آ سي ميلون بزاف د لجوائر و لبطولات ف لمسيرة ديالها، منها:
 لمحلية 
 لبطولة د الطاليان - سيري آ (19)
 كاس السوپر د الطاليان (7)
 لكاس د الطاليان (5)
 لبطولة د الدرجة 2 د الطاليان - سيري بي (2)

 الدولية 
 تشومپيوس ليݣ (7)
 كاس السوبر د ؤروپا (5)
 لكاس د لقارات (3)
 كاس لكيسان د ؤروپا (2)
 كاس لعالم د لفراقي (1)
 مصادر 


تصنيف:فرقة د كورة طاليانية
تصنيف:ميلانو
تصنيف:مقالات فيها مصدر و 3000 بايت
قبرص الشمالية

قبرص الشمالية ؤلا شمال قبرص (ب ) رسميّا لجمهورية التركية د شمال قبرص (ب ، بختيصار KKTC) هّيا دولة بحكم لأمر لواقع لي كيشمل التيريطوار ديالها الشمال ديال جزيرة قبرص. هاد لبلاد معتارف بيها غير من عند تركيا، و باقي لبلدان و لمونضامات لعالمية كاتعتابرها طرف من جمهورية قبرص.

لإنقلاب د قبرص 1974 لي كان لغاراض منو باش تولي لجزيرة تابعة لليونان، خلا تركيا تّدخل عسكرياً و تجرّي على لقبارصا ليونانيين من الشمال ديالها، ف لوقت لي لقبارصا لأتراك هاجرو ل الشمال، و هادشي عطا لوضعية لحالية لي لجزيرة فيها فعلياً مقسومة ل طرف يوناني ف اللوغة و التقافة، و طرف تركي ف اللوغة و التقافة. الشمال علن على لإستقلال ديالو بشكل أحادي ف 1983، شّي لي ماعتارفات بيه تا دولة من غير تركيا. دابا قبرص الشمالية معتامدة بشكل كامل على تركيا ف لإقتيصاد، ف السياسة و لعسكر.

النضام د لحكم ف قبرص الشمالية نضام نص رئاسي و علماني، و لأغلبية د السكان مسلمين سنّيين. كاتستعمل الليرة التركية كا صولدي (عملة) ديالها، و الناتج لخام ديالها تّضرب ف 3 د لمرات مابين 2010 و 2020، ولاكين كيبقاو لإمكانيات لإقتصادية د لبلاد محدودين بسباب لحصار لإقتصادي عليها.

 مصادر 


تصنيف:بلدان
تصنيف:تركيا
تصنيف:قبرص
تصنيف:مقالات فيها مصدر و علاين 3000 بايت
بوداپيست

بوداپست ( بالمجرية Budapest ) هي عاصمة المجر و أعمر مدينة فيها بالسكان. و هي تاسع أكبر مدينة ف الاتحاد الأوروپي من ناحية عدد السكان داخل حدود المدينة وثاني أكبر مدينة على واد الدانوب. كيتقدر عدد سكان المدينة بـ 1.752.286 على مساحة أرض فيها شي 525 كيلومتر مربع (203 ميل مربع).

 السمية 
بوداپيست ف لأصل كانت جوج مدون صغار سميتهوم "بودا" و "پيست"، لي جاو على جناب واد الدانوب (ب ) و توحّدو رسمياً ف 1873. ف لقديم هاد الجوج مدون كانو شي مرات كيتسماو ب ترتيب معكوس "پيست-بودا" ف لهضرة د الناس.

 لجغرافيا 
 مناخ 
كاتتمتع بوداپيست بمناخ شبه ستوائي رطب منين كيتم تخدام درجة حرارة 0 °C كا مرجع ديال لحرارة لمعتادلة، والصيف دافي (بالقرب من مناخ محيطي) على حساب لمعايير المناخية 1971-2000.

 المعمار 

 المناطق 
إدارةسكانالمساحة والكثافةالمقاطعةسمية رسميةرسمي 2013Km2الناس /km2IVárkerület24.5283,417.233IIRózsadomb88.01136,342.426IIIÓbuda-Békásmegyer123.88939,693.117IVÚjpest99.05018,825.227VBelváros-Lipótváros27.3422,5910.534VITerézváros43.3772,3818.226VIIErzsébetváros64.7672,0930.989VIIIJózsefváros85.1736,8511.890IXFerencváros63.69712,534.859XKőbánya81.47532,52.414XIÚjbuda145.51033,474.313XIIHegyvidék55.77626,672.109XIIIAngyalföld,Göncz Árpád városközpont,Újlipótváros, Vizafogó118.32013,448.804XIVZugló123.78618,156.820
XVRákospalota, Pestújhely, Újpalota79.77926,952.988XVIÁrpádföld, Cinkota, Mátyásföld,Sashalom, Rákosszentmihály68.23533,522.037XVIIRákosmente78.53754.831.418XVIIIPestszentlőrinc-Pestszentimre94.66338,612.414XIXKispest62.2109,386.551XXPesterzsébet63.88712,185.198XXICsepel76.97625,752.963XXIIBudafok-Tétény51.07134,251.473XXIIISoroksár19.98240,785011,740,041525.23,313.1المجر9,937,62893,030107.2مصدر: Eurostat, HSCO
وصلة=https://en.wikipedia.org/wiki/File:Hungary_budapest_districts.svg|مركز|360x360بك

 التركيبة السكانية 
مقارنة بوداپست مع المجر والاتحاد الأوروپيبوداپيستالمجرالاتحاد الأوروپيإجمالي عدد السكان1,763,9139,937,628507,890,191التغير السكاني ، 2004 ل 2014 +2.7%−1.6% +2.2%الكثافة السكانية3,314 /km2107 /km2116 /km2الناتج المحلي الإجمالي د لفرد كيعادل القوة الشرائية$52,770 $33,408 $33,084 ديپلوم د ليسونص ؤلا أعلى34.1%19.0%27.1%تولدو ف الخاريج7.3%1.7%6.3%

بوداپيست هي أعمر مدينة بالسكان ف المجر و وحدة من أكبر المدون ف ليتيحاد لؤروپي، مع عدد متزايد ديال السكان كيتقدر بنحو 1.763.913 ف عام 2019.

 التدبير د لمدينة 
 وسائل النقل العامة 
وصلة=https://en.wikipedia.org/wiki/File:Budapest_metro_hev_en_1-2023.png|يمين|تصغير|ميطرو بوداپيست و الريزو د النقل السريع داخل المدينة و الضواحي

 مصادر 


تصنيف:هنݣاريا
تصنيف:مقالات فيها مصدر و 3000 بايت
آنطير ميلون

آنطير ميلون ولاّ إنتر ميلانو ولاّ لفرقة د كورة الدولية د ميلانو (بالطاليانية: Football Club Internazionale Milano)، هيّا فرقة طاليانية د لكورة كاتلعب ف لبوطولة اللولة د الطاليان (سيري آ). هاد لفرقة تأسسات عام 1908. التيران لي كاتلعب فيه سميتو جوزيپي ميازا، و جا ف لمدينة د ميلانو. التيران كيرفد 75.923 واحد.
 لجوائز 
ربحات آنطير ميلون بزاف د لجوائر و لبطولات ف لمسيرة ديالها، منها:
 لمحلية 
 سيريا أ (20)
 لكاس د الطاليان (8)
 كاس السوبر د الطاليان (7)
 الدولية 
 تشومپيوس ليݣ (3)
 ؤروپا ليڭ (3)
 لكاس د لقارات (2)
 كاس لعالم د لفراقي (1)
 مصادر 


تصنيف:فرقة د كورة طاليانية
تصنيف:ميلانو
تصنيف:مقالات فيها مصدر و علاين 3000 بايت
عبد الهادي بلخياط

عبد الهادي الزوݣاري، لمعروف بسميت عبد الهادي بلخياط (تولد ف 1940 ف فاس)، مغني مغريبي ديال لموسيقا لعصرية، دوّز كتر من 50 عام ديال لغنا، تعرف فيها عند بزاف د لأجيال د لمغاربة. بلخياط كان تيدوز بزاف ف التلفازة، و غنّا ف لخاريج بزاف د لمرّات. شارك تا ف التمتيل، ف فيلم "سكوت.. اتجاه ممنوع" (1973)، و ف "أين تخبئون الشمس" (1980).

ف ماي 2010، عتازل بلخياط لموسيقا وقال باللي غادي يولّي داعية، و باللي أيبقا يغني غي لإبتهالات ولأغاني الدينية.
 لأغاني ديالو 
عبد الهادي بلخياط عندو بزاف د لأغاني اللي معروفة. من بينها كاين:
 يا بنت الناس
 قطار لحياة
 لمنفرجة
 يا داك لإنسان
 مصادر 

تصنيف:بيوغرافيا د رجال
تصنيف:مغني مغريبي
تصنيف:زيادة 1940
تصنيف:ناس تزادو ف فاس
تصنيف:ناس د فاس
تصنيف:ناس حيين
غتيصاب

لغتيصاب ؤلا لإغتصاب هوّا نوع ديال لإعتداء لجنسي لي كيتضمن عادةً السيكس ؤلا التدخال لجنسي (بحال التدخال د لقضيب ؤلا شي ستون بحالو ف وحدة من الفتحات الطبيعية لي كاينين عند بنادم)، بدون الرغبة ؤلا لموافقة ديال الشخص لمعني. لغتيصاب يقدر يتدار ب لعنف لجسدي، لإكراه، الستيغلال د السلطة، ؤلا ضد شخص لي مامأهّلش قانونياً باش يعطي لموافقة بحال دري(ة) صغير(ة) (يعني قل من السن لقانوني ديال لقبول ف لبلاد لمعنية)، شخص ماشي ف لوعي ديالو، مشلول، ؤلا عندو تخلف عقلي. لحالات د لغتيصاب و النسبة ديالهوم كيختالفو من بلاد ل بلاد، على حساب التعريف لقانوني، و لقوانين و لعقوبات لمعمول بيها. بزاف د لبلدان ماكيعتارفوش متلا ب لغتيصاب ف إطار الجواج.

أغلبية د لحالات ديال لغتيصاب كيكونو ديال رجال ضد عيالات. كاينين تا حالات ديال غتيصاب د رجال من طاراف رجال، ديال عيالات من عيالات، و تا ديال رجال من عيالات. لغتيصاب د الرجال كيتّعتابر من أكتر أنواع د لجرائم ماكيتديكلاراوش، بسباب لوصمة لعار ف لمجتمع، لي مرتابطة ب لممارسة د السيكس على راجل، تا ف لمجتمعات لغربية. لغتيصاب ف لحبس تاهوّا منتاشر، وخا تا هوّا ماكيتديكلاراش بزاف، و يقدر لغتيصاب يتخدم كا وسيلة ديال التهديد ؤلا التعديب ف بعض لبلدان، سيرتو لي عندها نضام ديكتاتوري بحال ف إيران.

لغتيصاب الجماعي و لعبودية لجنسية يقدرو يطراو ف لحروب، و كيتّعتابرو جريمة ضد لإنسانية. لغتيصاب ديال أشخاص من أقلية عرقية محددة بشكل سيستيماتيكي كيتّعتابر جزء من لإبادة لعرقية.

الضحية ديال لغتيصاب تقدر تّعرض ل صدمة نفسية، و تحتاج ل متابعة ديال مختص. تقدر الضحية تعرّض تا ل جروح جسدية، ب لإضافة ل الريسك ديال لحمل (بالنسبة ل لعيالات)، و د لأمراض لمتنقلة جسنياً.

 مصادر 


تصنيف:مقالات فيها مصدر و 3000 بايت
تصنيف:عنف ضد رجال
بي إم دوبلڤي

الشركة د لمحركات لباڤارية (بلألمانية: Bayerische Motoren Werke AG)، لمعروفة بسميت بي إم دوبلڤي ولاّ بي إم دابليو هي شركة ألمانية ديال طوموبيلات و لمّاطر، تاتصنع الطوموبيلات ديال الليكس، تأسسات ف 1916 ف لمدينة ديال ميونيخ. الشركة صنعات تا لمّاطر ديال الطيارات من 1917 ل 1918، و من 1933 ل 1945.

بي إم دوبلڤي عندها مصانع ف بزاف د لبلدن ف لعالم، منّها ألمانيا و لبريزيل و الشينوا و لهند و لمكسيك و هولاندا و جنوب إفريقيا و لمملكة لمتاحدة و لميريكان. تيخدم فيها كتر من 100 ألف واحد ف لعالم.

 مصادر 


تصنيف:شركة د الطوموبيلات
تصنيف:شركة ألمانية
سهام بوخامي

سهام بوخامي، مزيودة ف 1 فبراير 1992، هي لعابة دولية د الكورة ؤ اللي كاتعلب كا مدافعة ف الكلوب د الجيش الملكي ل النسا.

 السيرة الداتية 

 الكارْيير ف الكلوب 
سهام بوخامي بدات الكاريير ديالها كاتعلب مع كلوب النسيم الرياضي (سيدي مومن) قبل ما تلتاحق لأطلس 05 الفقيه بن صالح ؤ من بعدها الكلوب البلدي د العيون اللي دوزات فيه بزاف د الماسم.

بتداءا من 2018، تحولات ل الكلوب د الجيش الملكي ل النسا ؤ اللي ربحات معاه ربعة الشوپيونات مغربية ؤ جوج كيسان د العرش.

 عصبة لأبطال 2021 
ف نونبر 2021، الكلوب د الجيش الملكي ل النسا نافس ف أول نسخة د عصبة لأبطال النسوية ف مصر. الكلوب المغربي سالا المرتبة التالتة. سهام بوخامي شاركات أساسية ف ڭاع المقابلات د هاد النسخة اللي ربحاتها ماميلودي سانداون.

 عصبة لأبطال 2022 
حيت المغرب تختار باش يحتاضن عصبة لأبطال 2022، الكلوب د الجيش الملكي للنسا تكاليفيات نيشان للفينال من مور ما ربحال البطولة الوطنية.

سيهام بوخامي شاركات ف المنافسة.

 الكاريير الدولية 

 كاس إفريقيا د لأمم 2022 
سهام بوخامي تختارت ف الليستة د 26 لعابة اللي شاركو ف الكان د 2022 ديال 2 يوليوز 2022 ف المغريب. واخا كانت فالسيليكسيون، بقات غير ف الحتياط ؤ ما لعباتش ف التشكيلة الرئيسية. العزلة ديالها سالات ف الرتبة التانية د البطولة د إفريقيا من مور ما خسرات الفينال ب (1-2) ضد جنوب إفريقيا ف المركب الرياضي د مولاي عبدالله.

 التوجاد ل كاس العالم 2023 
ف إطار التوجاد ل كاس العالم 2023، بوخامي تعزلات من عند رينالد پيضروص باش تشارك ف سطاج ف قادش (سبانيا) ف شهر ؤكتوبر 2022 فين المغريب واجه الفرقة د پولونيا ؤ كاناضا (البطلة الؤلامپية د 2020). ساركات ف الماتشات بجوج اللي سالاو بالخصارة د المغريب (4-0).

 جوايز 
+پالماريس د سهام بوخامي (11 د لبوطولات) نادي لبلدي لعيون (0) لجيش لملكي (9) لمونتخاب (2) كاس لعرش
 تاني ف 2015 ؤ 2016 بوطولا 1
 بطل ف 2019، 2020، 2021، 2022، 2023
 كاس لعرش
 بطل ف 2019، 2020، 2021
 دوري أبطال إفريقيا
 بطل ف 2022 تورنوا تيحاد شمال إفريقيا
 بطل ف 2020
 كاس عيشة بوخاري
 تاني ف 2021
 تورنوا دولي د مالطا
 بطل ف 2022
 كاس إفريقيا
 تاني ف 2022

 جوايز فردية 
 ف تشكيلة د أحسن لعابات ف دوري أبطال إفريقيا 2022 (كاف)

 مصادر 

تصنيف:زيادة 1992
تصنيف:ناس تزادو ف الرباط
تصنيف:كوايرية مغريبية
تصنيف:بيوغرافيا د نسا
تصنيف:ناس حيين
تصنيف:مقالات فيها مصدر و 3000 بايت
ميرسيديس بينز

ميرسيديس بينز (بلألمانية: Mercedes-Benz)، لمعروفة تا بميرسيديس هي شركة ألمانية ديال الليكس، تأسسات ف 1926. ميرسيديس تاتصنع الطوموبيلات و لكاميويات و لكيران، و جا لمقر ديالها ف لمدينة د شتوتڭارت.
 لأصل د السمية 
ف 1926، تجمعو جوج شركات، بينز (مسمّية على كارل بينز، اللي ختارع أول طوموبيل تاتخدم ب ليصونص ف 1886)، مع ميرسيديس (اللي تسمّات على بنت إيميل يلينيك، لبزناس اللي كان مشارك مع دايملر و مايباخ و كيصنعو طوموبيلات). السمية د ميرسيديس بينز هي الجميع ديال السميات ديال الشركات بجوج.
 مصادر 


تصنيف:شركة د الطوموبيلات
تصنيف:شركة ألمانية
سوزوكي

الشركة د لمّاطر د سوزوكي (ب جاپونية )، لمعروفة بسوزوكي، هيّا شركة جاپونية ديال لمّاطر و الطوموبيلات و لكاميويات و لباطويات. تأسسات ف 1909 و جا لمقر ديالها دابا ف لمدينة د هاماماتسو. تسمّات الشركة على سميت السيد اللي حلّها، واللي كانت سميتو ميشيو سوزوكي.
 التاريخ ديالها 
بدات الشركة د سوزوكي ف اللول كشركة ديال التوب و لحرير، و كانت تاتخدّم بزاف د لمّاكن اللي ختارعها مول الشي، ميشيو سوزوكي. ف واحد لوقت جوايه 1937، بدا تيفكّر باللي يقدر يدخل للعالم ديال الطوموبيلات حيت كان تيعرف للميكانيك و تيصايب تا لمّاطر. ف 1955 خرجات أول طوموبيل ديال سوزوكي، سوزولايت.
 مصادر 


تصنيف:شركة د الطوموبيلات
تصنيف:شركة جاپونية
جامع لأندلسيين

جامع لأندلسيين جامع ف مدينة فاس بناتو مريم لفهرية خت فاطمة لفهرية ف 859 ؤلا 860 ميلادية. التصميم لحالي ديالو كيرجع ل لفترة ديال السلطان الناصر لموحدي. ف لعهد لمريني تزادو ليه النافورة و لخزانة د لكتوبا. تدارو فيه إصلاحات ف لعهد ديال السلطان مولاي سماعيل.

 مصادر 

تصنيف:فاس
محسن متولي

محسن متولي (مزيود ف 3 مارس 1986 ف الدارلبيضا) هو كوايري مغريبي.

محسن متولي كايلعب ف موقع وسط الميدان و دابا هو بدون فريق حتال 3 أكتوبر 2024.

 المسيرة 

 الفراقي 
لتاحق محسن متولي بمركز تكوين ديال نادي الرجاء البيضاوي ف 2004 و لعب مع فرقة الشبان حتى 2006. ف داك العام شارك للمرة اللولة مع لفرقة اللول ديال الرجاء، حيث عطاو الفرصة للعّابا الشباب ف اللخر د الموسم باش يجربوهم. من بعد مشا إعارة ل عام واحد لفرقة إتحاد توارݣة ف القسم الثاني تحت قيادة المدرب جمال السلامي ف 2007. متولي رجع للرجاء و لعب موسم 2007-2008. البدية ديالو كانت ضد أولمبيك خريبݣة ف أول موسم ليه بعد الرجوع من الإعارة، و قدّم أداء زوين، و ولا النجم اللول ديال النسور الخوضر ف موسم اللي حصلات فيه لفرقة على المرتبة الثالثة فالبطولة الوطنية.

محسن متولي لعب بزاف ديال لماتشات د الديربي ضد الوداد البيضاوي ف ديربي الدار البيضا. و فاز مع الرجاء بلقب البطولة الوطنية 4 مرات (2008/2009، 2010/2011، 2012/2013، و 2019/2020)، و زاد عليهم كاس العرش ف موسم 2011/2012. وكان مشى إعارة لفرقة الإمارات الإماراتي لموسم واحد ف 2012. من بعد رجع للرجاء و نتاقل لنادي الوكرة القطري ف 2014، و من تما نتاقل لنادي الريان ف 2017، موراها لعب مع الأهلي القطري ف التجربة لقطرية اللخرة ديالو، وكان واحد من نجوم دوري نجوم قطر.

الرجوع ديالو للرجاء ف بدية 2019 كان ناجح، حيث قاد لفرقة باش تربح البطولة الإحترافية ف موسم 2019-2020، و كاس لكاف ف 2021، و كأس محمد السادس د لأبطال (كاس العرب)، و وصل مع لفرقة لنصف نهاية دوري أبطال إفريقيا ف موسم 2019-2020. واحدة من أحسن اللحظات ديال متولي مع الرجاء كانت قيادتو للفرقة للوصول لنهائي كاس لعالم د لأندية ف 2013 ف المغرب، لي واجه فيها الرجاء فرقة بايرن ميونيخ الألمانية، و كان متولي القائد ديال لفرقة. فالطريق للنهاية، تجاوز الرجاء فراقي أوكلاند سيتي النيوزيلاندي، مونتيري المكسيكي، و أتلتيكو مينيرو البرازيلي بقيادة النجم العالمي رونالدينيو، و سجل متولي بيت ف الشبكة ديال أتلتيكو مينيرو.

 المشاركات الدولية 
أول مشاركة دولية ليه مع المنتخب الأولمبي المغربي كانت سنة 2008. في 13 أكتوبر 2012.

لعب أول مقابلة رسمية مع الكبار، تحت إمرة المدرب رشيد الطاوسي، ضد موزمبيق، و التي سالات بفوز المغرب ب 4-0. في الموزمبيق.

 ألقابو 

 الرجاء الرياضي

 بوطولا 1 (4): 2009، 2011، 2013، 2020
 كاس العرش (1): 2012
 كاس لعرب ديال لأندية لأبطال (1): 2020بالصور.. الرجاء يحسم اللقب العربي بعد نهائي دراماتيكي قدام إتحاد جدة  
 كاس لكونفيدرالية لإفريقية (1): 2021

 فردية 
 جائزة مارس الذهبية ديال أفضل لعّاب ف البطولة: 2013
 أفضل لعّاب ف بوطولا 1 (3): 2011، 2013، 2014
 أفضل لعّاب ف كاس لإمارات: 2012
 لعّاب الشهر ديال الرجاء لبيضاوي (4): نونبر 2019، يناير 2020، أكتوبر 2021، فبراير 2022
 لعّاب ديال الموسم ديال الرجاء لبيضاوي (4): 2009، 2010، 2013، 2014

 مصادر 

تصنيف:زيادة 1986
تصنيف:كوايري مغريبي
تصنيف:بيوغرافيا د رجال
تصنيف:ناس حيين
تصنيف:ناس تزادو ف الدار البيضا
لمجليس لوطني د حقوق لإنسان

لمجليس لوطني د حقوق لإنسان هي مؤسسة وطنية مغريبية كاتهتم ب حماية حقوق لإنسان و التوعية بيها، تأسسات ف عام 1990. لمقر ديالها كاين ف الرباط.

 مصادر 

تصنيف:لمغريب
أياكس أمسطردام

أياكس أمسطردام (ب )، لمعروفة بشكل مضموص ب أياكس، فرقة حتيرافية د لكورة ف هولاندا مبازية ف مدينة أمستردام، و كاتلعب ف لبوطولة لهولاندية اللولة لي كاتسمّى محلياً إيريديڤيزي . أياكس تسمات على بطل من لأساطير ليونانية ب نفس السمية. اللقب ديال أياكس هوّا ولاد لأرباب (ب ).

أياكس أنجح فرقة ف هولاندا حيت ربحات لبوطولة اللولة 36 مرة، و كاس هولاندا 20 مرة. لعبات ف لبوطولة اللولة من لبدية ديالها ف 1956، و معا فيينورد و پ.س.ڤ إيندهوڤن كاتّعتابر من لفراقي التلاتة لكبار د هولاندا.

 مصادر 


تصنيف:كورة د هولاندا
كروجكا

كروجكا (ب ، لي كاتعني غرّاف) هيا سلسلة د الريسطوات ف موسكو ف روسيا. Friday, 13 January 2017

 ماركة 
ريسطوات كروجكا معروفة بعلامات КРУЖКА الليمونية, و لي ديما كتكون مضوّية.

 لمواقع 
خدم ريسطو كروجكا اللول ف كونكوڤو ف شهر أبريل 2002. من تم نتاشر ف ڭاع لبلايص ف موسكو. كتضم السلسلة دابا كتر من 20 فرع.

 مصادر 

تصنيف:روسيا
ف.س. پورطو

ف.س. پورطو (ب )، لمعروفة بشكل مضموص ب پورطو، فرقة حتيرافية د لكورة ف لبرطقيز مبازية ف مدينة پورطو، و كاتلعب ف لبوطولة لبرطقيزية اللولة لي كاتسمّى محلياً پريمييرا ليڭا .

لفرقة د پورطو تأسسات ف 28 شتنبر 1893، و كاتّعتابر من لفراقي التلاتة لكبار ف لبرتغال. الجوج لخرين هوما بينفيكا و سپورتينڭ ليشبونة.

 مصادر 


تصنيف:كورة د لبرطقيز
كيشيناو

كيشيناو (/ˌkɪʃɪˈnaʊ/; نطق روماني: [kiʃiˈnəw]; ; ) و معروفة حتى بسمية كيشينيف هي عاصمة مولدوڤا وأكبر مدونها. وهي المركز الصناعي والتجاري الرئيسي ف مولدوڤا. جاية المدينة وسط البلاد على نهر بيك. وصل عدد سكانها على حساب التعداد الأولي لي دار ف مولدوڤا عام 2014 حوالي 492،894 نسمة. يقدّر عدد السكان المقيمين ف كيشيناو (داخلة معها حتى السكان المجاورة) حوالي 736،100 نسمة فالأول ديال يناير 2015.

كيشيناو هي أكثر المناطق ازدهاراً ف مولدوڤا وأكبر مركز للمواصلات فيها.

 الجغرافيا 

 الطقس 
يسار|تصغير|وادي روز

 القانون والحكومة 
تصغير|قاعة المدينة

 البلدية 
مولدوڤا مقسمة إدارياً ل 3 بلديات، 32 مقاطعة و زوج وحدات مستقلتين. كيشيناو هي وحدة من البلديات التلاتة.Moldovan Law 764-XV from 27 December 2001, Monitorul Oficial al Republicii Moldova, no. 16/53, 29 December 2001 تتكون كيتشيناو من 34 موقع محلي: منها 6 مدون صغيرة (فيها زوج عروبيات داخلين) و12 كوميون (فيها 14 عروبيات داخلين). كيتقدر عدد السكان عام 2013 كما هو مبيّن داخل الأقواس

 المدن والبلدات 
سكان المدن (تقديرات 2013)

 كيشيناو (671,800)
 كودرو (12,000)
 كريكوفا (8,500)
 دورليشتي (19,500)

 سيندجيرا (12,600)
 دوبروغيا
 ريفاكا
 فادول لو فودا (5,000)
 فاترا (3,500)

 مصادر 


تصنيف:مدينة
تصنيف:مقالات فيها مصدر و علاين 3000 بايت
ألمانيا لغربية

ألمانيا لغربية (ب )، رسمياً الجمهورية لفيديرالية لألمانية (ب ) بلاد لي كانت موجودة ف ؤروپا مابين 23 ماي 1949 و 3 أكتوبر 1990، التاريخ لي توحّدات فيه معا ألمانيا الشرقية باش يكوّنو ألمانيا لي كانعرفو دابا. ف لوقت ديال لحرب لباردة، كانت ألمانيا لغربية طرف من لكتلة لغربية، و تشكّلات مورا لحرب لعالمية الجاوجة من 11 جهة لي كانو شادّينهوم الدول لحولافا، لميريكان، لمملكة لمتحدة و فرانسا.

لعاصمة ديال ألمانيا لغربية كانت ف مدينة بون، و داكشي علاش شي مرات هاد لبلاد كاتسمّى جمهورية بون. ف لبدية، ألمانيا لغربية كانت كاتطالب ب جميع لأراضي ديال ألمانيا، ب عتيبارها لوريت الشرعي ديال الرايخ لألماني (1871 تال 1945). ف 1952، تلاتة ديال الجهات د ألمانيا توحدو باش يشكلو جهة وحدة لي هيّا باضن ڤورتمبيرݣ، و ف 1957، نضمّات زارلاند كا جهة، بعدما كانت منطقة تابعة ل فرانسا ب سميت محمية زار. ب لإضافة ل هاد 10 د الجهات، كانت برلين لغربية كاتّعتابر الجهة نمرة 11 ب حكم لواقع. حيت وخا قانونياً كان كيسيّرها مجلس لحولافا د لمراقبة، سياسياً كانت كاتّبع ل ألمانيا لغربية، و عندها تمتيلية مباشرة ؤلا لامباشرة ف لمؤسسات ديالها.

بعدما طاح لحيط د برلين، و توحّدو الجوج طروفا د ألمانيا، الدولة الجديدة تّعتابرات ستيمرارية ديال ألمانيا لغربية، حيت عندها نفس التقافة السياسية، التوجهات لي غادية معا لكتلة لغربية، و التمتيليات ف لمونضمات الدولية. يعني نقدرو نݣولو بلي ألمانيا لغربية توسعات و ضمات لأراضي ديال ألمانيا الشرقية.

 مصادر 


تصنيف:بلدان ما بقاتش
تصنيف:تاريخ د ألمانيا
تصنيف:تاريخ د ؤروپا
تصنيف:مقالات فيها مصدر و 3000 بايت
أونا

لأومونيوم د شمال إفريقيا (بلفرونسي: Omnium Nord-Africain)، و لمعروف تا بسميت "لمجموعة د أونا" ولاّ "أونا" (ONA)، هي شركة مغريبية كانت من 1934 ل 2010. أونا كانت شركة ديال الصناعة و لفلوس و لخدمات، و كانت عندها بزاف د لمنتوجات اللي مهمة ف لعيشة د كل نهار، بحال الزيت والسكر و لحليب و الصيد و لأبناك. لمقر ديالها كان ف الدار لبيضا، و من لمساهمين لكبار فيها كانت لعائلة لملكية د لمغريب.

ف 2010، دخلات أونا مع الشركة لوطنية د لإستثمار و لاّو شركة وحدا، و ف 2018 بدلات السمية عاوتاني، و لاّت "المدى القابضة"، و تاتخدم ف لمغريب و إفريقيا كاملة.
 التاريخ ديالها 
ف لوقت د لحماية لفرانساوية على لمغريب، أسس لفرانساوي جون إيپينا شركة ديال لمركوب، اللي ولاّت هولدينڭ ف 1934، ملّي دخلات ف لمناجم، و بدلات سميتها لأونا. ف 1953 خدات لبنكة ديال "بي إن پي پاري با" لملاك ديال إيپينا، و بقاو عندها تال 1980، فين شراهم لحسن التاني، اللي ولاّ هو أكبر مساهم ف الشركة.
 مصادر 


تصنيف:شركات د لمغريب
تصنيف:محمد السادس
بانجول

بانجول، رسميا لمدينة د بانجول، ولاّ باتورست (بدّلات السمية ف 1973) هي لعاصيمة ديال ݣامبيا و أكبر مدينة فيها. جات على جزيرة عندها نفس السمية، ف لبلاصة اللي تيدخل فيها لواد ديال ݣامبيا من لمحيط لأطلسي. تيسكنو فيها شويا كتر من 31.000 واحد، ويلا تجمعات مع النواحي ديالها، تيوصلو السكان ل 300.000 واحد.

بانجول فيها مطار دولي، اللي هو لوحيد ف ݣامبيا، و مرسى ديال لباطويات تيدوز منو كتر من 90% ديال لبيع و الشرا ما بين لبلاد و خارجها.

 مصادر 


تصنيف:مدون د ݣامبيا
تصنيف:عواصم ديال بلدان
أزمة د رياسة ف ڤينيزويلا

لأزمة د الرياسة ف ڤينيزويلا هيّ أزمة سياسية ف ڤينيزويلا لي بدات ف 2019 و سالات جزئياً ف لبدية د 2023، على لقيادة د لبلاد و شكون الرئيس الشرعي ديالها، مابين لأنصار ديال نيكولاس مادورو و خوان ڭوايضو.

ڤينيزويلا دخلات ف أزمة قتيصادية من 2015، لي على إترها 7 مليون د لڤينيزويليين خواو لبلاد.

لأزمة د الرياسة بدات من لإنتخابات كي طرات ف 20 ماي 2018، لي النتايج ديالها كانت متيرة للجدل. لبرلمان د ڤينيزويلا لي كانت أغلبيتو ف لمعارضة، رفض النتيجة، و عتابر بلي مادورو شافر لمنصب د الرياسة، و دار ڭوايضو رئيس مؤقت على حساب لبند 233 ديال الدستور. سيمانة موراها لمحكامة لعالية علنات بلي ڭوايضو هوّ لي شافر لمنصب، و بلي لبرلمان لڤينيزويلي "ماشي دستوري".

على لمستوى الدولي، 60 دولة عتارفو ب ڭوايضو، و 20 ب مادورو. ف 5 يناير 2023، لحوكومة د ڭوايضو نحلّات بشكل رسمي.

 مصادر 


تصنيف:ڤينيزويلا
تصنيف:مطايفات د 2021
تصنيف:مطايفات د 2022
تصنيف:مطايفات د 2023
لمحكامة الجنائية الدولية

لمحكامة الجنائية الدولية (ب ، مضموصة ب ICC) مونضامة دولية و محكامة دولية، جات ف لاهاي ف هولاندا. هيّ لمحكامة الدايمة لوحيدة لي عندها لحق لقانوني باش تحاكم أفراد على جرائم دولية بحال لإبادة، الجرائم ضد لإنسانية، الجرائم د لحرب، و الجرائم د لعدوان. هاد لمحكامة مستاقلة على لمحكامة د لعدل الدولية لي كاتّعتابر طرف من لأمم لمتحدة، و كاتسمع ل لخلافات بين لبلدان.

 مصادر 


تصنيف:منضمات دولية
تصنيف:قانون
كريدي سويس

كريدي سويس ڭروپ إي دجي () بانكة ستيتمارية عالمية ديال السرابس د لفينونص، تأسسات ف سويسرا، و لمقر ديالها كاين ف زيوريخ. كريدي سويس معروفة ب السرية د لكونطرات ديالها معا لكليان، باش تضمن التقة لمتبادلة.

ف اللخر د 2022 كانت كاتجيري پورطفوليو قيمتو 1,3 تريليون دولار ميريكاني.

ف 15 مارس 2023، لأسهم ديال كريدي سويس طاحت قيمتهوم ف لبورصة ب 25%. ف 19 مارس، لبانكة الستيتمارية يو بي إس وافقات باش تشري كريدي سويس ب 3,25 مليار دولار باش تعتقها من لإفلاس.

 مصادر 


تصنيف:شركة سويسرية
لامين يامال

لامين يامال نصراوي يبانا، تولد ف 13 يوليوز 2007 ف إسپلوڭاس دي يوبريڭاط، هو كوايري صبليوني من أصل مغريبي و غيني ستوائي كيلعب معا لفرقة د إف سي برصلونة. كيلعب بالرجل ليسرية.

 حياتو 
تولد يامال ف مدينة إسپلوڭاس دي يوبريڭاط ف صبانيا, باه مغريبي و مو من غينيا ستيوائية، كبر ف ماطارو و موراها عاش ف ڭرانويرس. دوز يامال صغر ديالو ف برصلونة.

 لكاريير معا لفراقي 
وصل لامين يامال ل أكاديمية لاماسيا ف لعمر د سبع سنين، من لفرقة صغيرة د سي إف لا طوريطا. ماحدو كان كيطلع ف لأكاديمية د لاماسيا، بدا دغيا كيبان بلي راه واحد من لعابا لي عندهم موستقبال.

ف لوقت لي تعيط عليه باش يلعب معا لبارصا د قل من 19 لعام - لي ديجا كبر من لعمر ديالو - ف لموسم 2022–23، ختارو تشاڤي باش يتدرب معا لفرقة لولة معا لعّاب أخور ف لّول د شتنبر 2022. واخا مازال ماسناش أول كونطرة حتيرافية ليه معا لفرقة، كيبان بلي هو واحد من دراري د لأكاديمية لي عجبهم لمودريب. دار لبدية ديالو معا لفرقة لولة ف 29 أبريل 2023، بلاصت ڭافي ف دّقيقة 83 ف رباح 4-0 ضد ريال بيتيس ف ليڭا، شي لي خلاه يولي أصغر لعاب كيبان معا لفرقة لولة د برصلونة ف لعمر د 15 لعام، 9 شهور، ؤ 16 ليوم.

لعب يامال أول ماتش رسمي ف 20 غشت 2023 ف رباح 2–0 على قادس ف تيران لؤلامپي لويس كومپانيس، شي لي خلاه يولي أصغر لعاب أساسي معا لبارصا ف ليڭا ب عمر 16 لعام ؤ 38 نهار.

 لكاريير دولية 
لامين يامال كيلعب معا لمونتخاب د صبانيا. ف 2021، لعب 4 د لماتشات ؤ ماركا بيت واحد معا لمونتخاب د قل من 16 لعام.

ف 2022، لعب معا لمونتخاب د قل من 15 لعام، فين أكد بلي راه هداف مزيان.

ف 2023، متل حتا لمونتخاب صبليوني قل من 17 لعام ف بوطولة ؤروپا لي وصلو فيها ل دومي فينال ؤ تأهلو ل كاس لعالم. ماركا يامال ف لبوطولة ربعة د لبيوتا ف خمسة د لماتشات.

 طاريقة د لعب 
هو مهاجم كيلعب ب رجل ليسرية عندو قدرات مزيانين ف دريبل، لپاص ؤ تهديف، وهو قادر باش يلعب أباسونطر ولا ميليو مهاجم ولا حتا جناح، ف لغالب ف لجيهة ليمنية.

ب فضل تيكنيك لي عندو، تقارن ب نجم لارجونتيني ليونيل ميسي، كيما بزاف د لعابا ف لاماسيا قبل منو، ؤ حتا ب نجم د برصلونة جديد أنسو فاتي.

 جوايز 
+پالماريس د لامين يامال (5 د لبوطولات) إف سي برصلونة (3) لمونتخاب قل من 17 لعام (1) لمونتخاب (1) ليݣا
 بطل ف 2023
 كاس جوان ڭامپر
 بطل ف 2023
 سوپركوپا د صبانيا
 بطل ف 2025 تورنوا دولي د ألڭارفي
 بطل ف 2023 كاس أوروپا
 بطل ف 2024

 جوايز فردية 
 هداف د تورنوا دولي د ألڭارفي 2023 (3 د لبيوتا)
 هداف د بوطولة ؤروپا قل من 17 لعام 2023 (4 د لبيوتا)
 ف تشكيلة د أحسن لعابا ف بوطولة ؤروپا قل من 17 لعام 2023 (يويفا)
 ف تشكيلة د أحسن لعابا د ؤروپا قل من 20 لعام 2023 (تيحاد دولي د تاريخ وإحصاءات د كورة)
 أحسن لعاب د شّهر قل من 23 عام ف ليڭا (غشت 2023)
 أحسن بيت د شّهر ف ليڭا (مارس 2024)
 أحسن لعاب د لموسم قل من 23 عام ف ليڭا (2023-24)

 مصادر 

تصنيف:ناس حيين
تصنيف:زيادة 2007
تصنيف:كوايري صبليوني
تصنيف:مقالات فيها مصدر و 3000 بايت
تصنيف:رياضيين صبليونيين من أصل مغريبي
تصنيف:صبليونيين من أصل مغريبي
تصنيف:رياضيين من أصل مغريبي